Document ID: 32001D0754

32001D0754
L 282/81
JURNALUL OFÍCIAL AL UNIUNII EUROPENE
DECIZIA COMISIEI
din 23 octombrie 2001
de modificare a Deciziei 93/197/CEE privind importul de ecvidee din Saint Pierre și Miquelon
[notificată cu numărul C(2001) 3166]
(Text cu relevanță pentru SEE)
(2001/754/CE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Directiva 90/426/CEE a Consiliului din 26 iunie 1990 privind condițiile de sănătate animală care reglementează circulația și importul de ecvidee din țări terțe (1), astfel cum a fost modificată ultima dată prin Decizia 2001/298/CE a Comisiei (2), în special articolul 13 alineatul (2), articolul 15, articolul 16 și articolul 19 punctele (i) și (ii),
întrucât:
(1)
Decizia 79/542/CEE a Consiliului (3), astfel cum a fost modificată ultima dată prin Decizia 2001/731/CE a Comisiei (4), stabilește o listă a țărilor terțe din care statele membre autorizează importul de bovine, porcine, ecvidee, ovine și caprine, carne proaspătă și produse din carne.
(2)
Saint Pierre și Miquelon fiind incluse în prima parte a Deciziei 79/542/CEE, importul de ecvidee în statele membre este în principiu autorizat.
(3)
Decizia 93/197/CEE a Comisiei (5), astfel cum a fost modificată ultima dată prin Decizia 2001/619/CE (6), a stabilit condițiile de sănătate animală și certificările sanitar-veterinare pentru importul ecvideelor înregistrate și al ecvideelor de reproducere și producție.
(4)
În urma unei inspecții veterinare a Comisiei în Saint Pierre și Miquelon, s-a constatat că starea sănătății cabalinelor este controlată în mod satisfăcător de serviciile sanitar-veterinare și, în special, existența unui centru de carantină permite importul în condiții de siguranță a ecvideelor din țări terțe în Saint Pierre și Miquelon.
(5)
În consecință, este potrivit să se stabilească condițiile de sănătate animală și certificările sanitar-veterinare pentru importul în statele membre a ecvideelor, în conformitate cu situația sănătății animale din țările terțe implicate și să se modifice Decizia 93/197/CEE în mod corespunzător.
(6)
Din motive de claritate, codul de țară ISO ar trebui folosit pentru modificarea listelor țărilor terțe.
(7)
Măsurile prevăzute de prezenta decizie sunt conforme cu avizul Comitetului permanent veterinar,
ADOPTĂ PREZENTA DECIZIE:
Articolul 1
Statele membre autorizează importurile ecvideelor înregistrate și a ecvideelor de reproducere și producție din Saint Pierre și Miquelon, conforme cu cerințele certificatului de sănătate animală prezentat în anexa II (G) la Decizia 93/197/CEE.
Articolul 2
Decizia 93/197/CEE se modifică după cum urmează:
1.
La anexa I se adaugă următoarele cuvinte:
„Grupa G
Saint Pierre și Miquelon (PM)”
2.
La anexa II se adaugă următoarele:
(a)
G Certificatul de sănătate pentru importurile de ecvidee înregistrate și ecvidee de reproducere și producție din țări terțe incluse în Grupa G.”;
(b)
anexa la prezenta decizie.
Articolul 3
Prezenta decizie se adresează tuturor statelor membre.
Adoptată la Bruxelles, 23 octombrie 2001.

Labels: 3
18
6